Killeshin

Killeshin (irsk: Cill Uisean) er en irsk landsby i grevskapet Laois som ligger ved regionsvegen R430. Det er et lite landsens samfunn som ligger 5 km vest for byen Carlow og har utsyn over et malerisk landskap. Kirken ved foten av åsen Killeshin Hills var tidligere tilknyttet et kloster. Byen har en jevn vekst på 2000-tallet, fra 3649 i 2002 til 6904 innbyggere i 2016.

Navnet 
Navnet Killeshin er avledet fra en av abbedene ved stedets mest kjente kloster: Uisin, i betydningen «Kirken i Uise». Cill er irsk for celle, som opprinnelig hadde betydningen «lite kloster», gjerne med tilknyttet kirke.

Historie 
 
Killeshin var et viktig kristent senter for læring og kultur så tidlig som på 600- eller 700-tallet da et kloster ble grunnlagt der av enten sankt Comgan eller sankt Diarmait.

Killeshin ble tidlig kjent som et stort scriptorium (skrivestue). Leinster-materiale fra 900- og 1000-tallet i Annalene av de fire mesterne kan ha sin opprinnelse i Killeshin.

Klosteret ble ødelagt på 1000-tallet og det som er igjen er en ruinvegg med en vakkert utskåret hiberno-romansk dør fra 1100-tallet og den er betraktet som en av de fineste i Irland. Det er ingen spor av et rundtårn på 32 meter, en gang et av de høyeste i Irland, som man antar sto ved siden av klosteret. Det ble revet på 1700-tallet av landeieren som fryktet at tårnet ville ramle sammen og muligens skade hans krøtter. Det var sagt at man kan se ti grevskaper fra åsen over Killeshin.

Steder av interesse 
Killeshins kirke er lokalisert ved ved hovedvegen mellom Carlow og Castlecomer, tilstøtende til landsbyen Killeshin. Kirken er hovedsakelig fra 1100-tallet, skjønt deler er fra senere restaurering, blant annet østvinduet som er sen gotisk arkitektur.

Killeshin var et viktig senter for kultur og lærdom så tidlig som 500-tallet da 

Det er gode fiskesteder for sportsfiskere i Killeshin ved elven Barrow som renner rett ved.

Sport 
 Killeshin GAA er den lokale klubben tilknyttet Gaelic Athletic Association.
 En hest som var oppkalt etter landsbyen konkurrerte i britiske Grand National i sprangridningen steeplechase to ganger på 1990-tallet, og fullførte som sjette i 1998.

Referanser

Eksterne lenker 
 Killeshin Church, bilder og omtale av kirken i landsbyen
 Killeshin Pipe Band, irske sekkepipeband basert i landsbyen

Byer i Laois